ที่ กค ๐๔๐๖.๔ / ว ๒๑  กระทรวงการคลัง

ถนนพระรามที่ ๖ กทม. ๑๐๔๐๐

๒๓ กุมภาพันธ์ ๒๕๕๓

เรื่อง ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับ

เบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งสำหรับกรรมการ

อนุกรรมการ เลขานุการ และผู้ช่วยเลขานุการ พ.ศ.๒๕๕๓

เรียน ปลัดกระทรวง อธิบดี เลขาธิการ ผู้อำนวยการ อธิการบดี ผู้บัญชาการตำรวจแห่งชาติ ผู้ว่าราชการ จังหวัด

อ้างถึง ๑. หนังสือกระทรวงการคลัง ที่ กค ๐๔๐๖.๔/ว ๓๘ ลงวันที่ ๑๐ เมษายน ๒๕๕๑

๒. หนังสือกระทรวงการคลัง ด่วนที่สุด ที่ กค ๐๔๐๖.๔/ว ๘๙ ลงวันที่ ๒๑ สิงหาคม ๒๕๕๑

๓. หนังสือกระทรวงการคลัง ด่วนที่สุด ที่ กค ๐๔๐๖.๔/ว ๑๒๑ ลงวันที่ ๓๑ ตุลาคม ๒๕๕๑

๔. หนังสือกระทรวงการคลัง ด่วนที่สุด ที่ กค ๐๔๐๖.๔/ว ๘๖ ลงวันที่ ๑๕ กันยายน ๒๕๕๒

๕. หนังสือกระทรวงการคลัง ที่ กค ๐๔๐๖.๔/ว ๑๑๖ ลงวันที่ ๑๒ พฤศจิกายน ๒๕๕๒

สิ่งที่ส่งมาด้วย สำเนาประกาศกระทรวงการคลังเรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ เลขานุการและผู้ช่วยเลขานุการ พ.ศ. ..............

ตามที่กระทรวงการคลังได้ประกาศกำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งตามหนังสือที่อ้างถึง ๑-๕ นั้น

กระทรวงการคลังพิจารณาแล้ว เห็นสมควรยกเลิกประกาศกระทรวงการคลัง เรื่องกำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ เลขานุการ และผู้ช่วยเลขานุการ ตามที่อ้างถึง ๑-๕ และกำหนดประกาศกระทรวงการคลังใหม่ รายละเอียดปรากฏตามสำเนาประกาศกระทรวงการคลังที่ส่งมาด้วยพร้อมนี้

จึงเรียนมาเพื่อโปรดทราบและแจ้งให้หน่วยงานในสังกัดถือปฏิบัติต่อไป

ขอแสดงความนับถือ

นริศ ชัยสูตร

( นายนริศ ชัยสูตร )

รองปลัดกระทรวงการคลัง

กรมบัญชีกลาง

สำนักกฎหมาย

กลุ่มกฎหมายและระเบียบด้านค่าใช้จ่ายในการบริหาร

โทร ๐-๒๑๒๗-๗๐๐๐



ประกาศกระทรวงการคลัง

เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน

และอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ

เลขานุการและผู้ช่วยเลขานุการ

พ.ศ. ๒๕๕๓

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ตามที่กระทรวงการคลังได้ประกาศกำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ เลขานุการและผู้ช่วยเลขานุการ รวม ๕ ฉบับ นั้น

อาศัยอำนาจตามความในมาตรา ๖ มาตรา ๗ มาตรา ๑๓ มาตรา ๑๕ และมาตรา ๑๖ แห่งพระราชกฤษฎีกาเบี้ยประชุมกรรมการ พ.ศ.๒๕๔๗ และที่แก้ไขเพิ่มเติม รัฐมนตรีว่าการกระทรวงการคลังพิจารณาแล้ว เห็นชอบที่ประกาศกำหนดดังต่อไปนี้

๑. ยกเลิกประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือนและอัตราเบี้ยประชุมเป็นรายเดือนและเป็นรายครั้งสำหรับกรรมการ อนุกรรมการ เลขานุการ และผู้ช่วยเลขานุการ ดังนี้

(๑) ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้ง สำหรับกรรมการ อนุกรรมการ เลขานุการ และผู้ช่วยเลขานุการ ประกาศ ณ วันที่ ๒ เมษายน พ.ศ.๒๕๕๑

(๒) ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้ง สำหรับกรรมการ อนุกรรมการ เลขานุการ และผู้ช่วยเลขานุการ (ฉบับที่ ๒) พ.ศ.๒๕๕๑ ประกาศ ณ วันที่ ๑๘ สิงหาคม พ.ศ. ๒๕๕๑

(๓) ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้ง สำหรับกรรมการ อนุกรรมการ เลขานุการ และผู้ช่วยเลขานุการ (ฉบับที่ ๓) พ.ศ. ๒๕๕๑ ประกาศ ณ วันที่ ๒๙ ตุลาคม พ.ศ. ๒๕๕๑

(๔) ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้ง สำหรับกรรมการ อนุกรรมการ เลขานุการ (ฉบับที่ ๔) พ.ศ. ๒๕๕๒ ประกาศ ณ วันที่ ๑๔ กันยายน พ.ศ. ๒๕๕๒

(๕) ประกาศกระทรวงการคลัง เรื่อง กำหนดรายชื่อคณะกรรมการและคณะอนุกรรมการที่มีสิทธิได้รับเบี้ยประชุมเป็นรายเดือน และอัตราเบี้ยประชุมเป็นรายเดือนและเป็นรายครั้ง สำหรับกรรมการ อนุกรรมการ เลขานุการ และผู้ช่วยเลขานุการ (ฉบับที่ ๕) พ.ศ. ๒๕๕๒ ประกาศ ณ วันที่ ๙ พฤศจิกายน พ.ศ. ๒๕๕๒

๒. กำหนดรายชื่อคณะกรรมการที่มีสิทธิได้รับเบี้ยประชุมเป็นรายเดือนและอัตราเบี้ยประชุม ตามบัญชีหมายเลข ๑ แนบท้ายประกาศนี้

-๒-

๓. กำหนดรายชื่อคณะอนุกรรมการที่มีสิทธิได้รับเบี้ยประชุมเป็นรายเดือนและอัตราเบี้ยประชุม ตามบัญชีหมายเลข ๒ แนบท้ายประกาศนี้

๔. ***กำหนดอัตราเบี้ยประชุมรายครั้ง สำหรับกรรมการ อนุกรรมการ เลขานุการ และผู้ช่วยเลขานุการ ตามบัญชีหมายเลข ๓*** แนบท้ายประกาศนี้

ประกาศ ณ วันที่ ๑๙ กุมภาพันธ์ พ.ศ. ๒๕๕๓

กรณ์ จาติกวณิช

( นายกรณ์ จาติกวณิช )

รัฐมนตรีว่าการกระทรวงการคลัง

-๓-

**บัญชีหมายเลข ๓**

**อัตราเบี้ยประชุมรายครั้งสำหรับกรรมการ อนุกรรมการ เลขานุการและผู้ช่วยเลขานุการ**

|  |  |
| --- | --- |
| **ประเภท** | **อัตราไม่เกิน (บาท:คน:ครั้ง)** |
| ***กรรมการในคณะกรรมการตามมาตรา ๖ (๒)***  เลขานุการและผู้ช่วยเลขานุการในคณะกรรมการตามมาตรา ๖  อนุกรรมการในคณะอนุกรรมการตามมาตรา ๗(๒)  เลขานุการและผู้ช่วยเลขานุการในคณะอนุกรรมการตามมาตรา ๗ | ๑,๒๐๐  ๑,๒๐๐  ๘๐๐  ๘๐๐ |